Joel Halioua, direktor mednarodne agencije s sedežem v Parizu, ki zastopa večino fotografov na razstavi in ki tesno sodeluje z organiziacijo Yanna Arthus-Bertranda GoodPlanet: 

Žal mi je, da danes na odprtju razstave fotografov ni med vami, da bi z vami delili svoje izkušnje. Razlog za to je dejstvo, da za fotografa, ki slika naravo, nikoli ne veš, kje je ta hip ali kdaj se vrne – je nekje v džungli, v puščavi? Na vodi? Pod vodo? Njihovo delo jih sili, da dokumentirajo naš svet. Zato jih ni tukaj, vem pa, da so z vami v srcih in v mislih.

Poslanstvo te vrste fotografov ni delati lepe dekorativne posnetke za na steno – pač pa dokumentirati svet, kakršen je v resnici, v dobrem in v slabem. Dokumentirajo vsak pomemben odnos med živimi bitji, naj so to živali, gozdovi, ekosistemi. A tudi mi smo del tega ekosistema, v njem so naše najgloblje korenine, s katerimi smo povezani s tem planetom – in tega ne smemo pozabiti, tudi če živimo v mestu.
Fotografi gredo včasih v skrajnosti, pogosto temu posvetijo vse svoje življenje. Čutijo se zavezane temu, da nam povedo, kakšen je resnični svet zunaj naših zidov.
Hočejo govoriti o lepoti, o čudežih, a nas tudi alarmirajo, kaj se dogaja.
Tesno sodelujejo z znanstveniki in čeprav včasih govorijo bolj na novinarski, reporterski način, so mnoga njihove fotografije hkrati tudi umetniška dela.

To, kar vidijo, nas sili govoriti o položaju na našem planetu.
Mislim, da je moja vrsta, človeška vrsta, odgovorna, da poskrbi za nastalo krizo tega planeta in jo reši na kar najboljši način: glede na to, kakšne možnosti ima človeštvo, sem prepričan, da bo to storjeno kmalu.

Uživajte v razstavi.